
З А П О В Е Д
				      №  1056/01.10.2026
					

На основание чл. 247, във връзка с чл. 242 ал.1, т. 1 и т. 5 от Закона за горите (ЗГ) и Протокол № 24 от 17.09.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
1. Отписвам от публичния регистър по чл. 241 от ЗГ „РИЧ 44“ ЕООД с ЕИК 203768605 и седалище: с. Ново Паничарево, област Бургас, ул. ,,Димчо Дебелянов“ № 10.
2. Обявявам за невалидно Удостоверение № 9817/25.11.2021 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „РИЧ 44“ ЕООД е вписан в регистъра и притежава валидно Удостоверение № 9817/25.11.2021 г. за извършване на дейности в горски територии, с вписан в него регистриран лесовъд ЗВК, притежаващ Удостоверение за регистрация № 6562/07.06.2012 г. При направена към 17.09.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори и задължения“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът със ЗВК е прекратен на 25.09.2025 г., за което обстоятелство ИАГ не е уведомена, в нарушение на разпоредбата на чл. 247 от ЗГ. При извършена проверка в регистъра за упражняване на частна лесовъдска практика се установи, че управителят Петя Тодорова Загорчева не е вписана в регистъра по чл. 235 от ЗГ за  извършване на дейности в горски територии. В резултат на настъпилата промяна на обстоятелствата по регистрацията „РИЧ 44“ ЕООД, търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ.
При проверка за наличие/липса на задължения към дата 05.08.2026 г. и към 17.09.2026 г. се установи, че търговското дружество има задължения към НАП, поради което търговецът не отговаря на изискванията на чл. 242, ал. 1 т. 5 от ЗГ, а именно – да няма парични задължения към държавата, установени с влязъл в сила акт на компетентен орган, или задължения към осигурителни фондове.
Към 17.09.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „РИЧ 44“ ЕООД в публичния регистър по чл. 241 от Закона за горите. Не е представено и уведомление за погасени задължения.
Предвид горепосоченото, на основание чл. 247, във връзка с чл. 242, ал. 1 т. 1 и т. 5 от Закона за горите, търговецът „РИЧ 44“ ЕООД с ЕИК 203768605, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „РИЧ 44“ ЕООД, а след влизането ѝ в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването ѝ чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж.  РР – зам. изпълнителен директор на Изпълнителна агенция по горите.


ИНЖ. СТОЯН ТОШЕВ
ИЗПЪЛНИТЕЛЕН ДИРЕКТОР НА ИАГ

